title: https://www.yuzaki.com/2022/10/%DB%8C%D8%A7%D9%86%DB%8C%D9%82-%DA%AF%D9%88%DA%AD%D9%84-%D9%85%D8%B8%D9%81%D8%B1-%DB%8C%D9%88%D8%B1%D9%83/
article: یانیق گوڭل مظفر یورك
  مصطفى عاصم كوچوك آشجی
  انبات ویرن گونش ، قاوورور چول آلانلری ،
  نوریلە كور ایدر اوڭا دیك دیك باقانلری …
  گللر و لالەلرلە مزین شو باغچەنڭ ،
  آردندە بیڭ مجادلە ، اصلاح اولان زمین …
  پوتلر قیروب دە توحیدی انشا ایدن رسول …
  ماحیدر اسمی ، ظالمی امحا ایدن رسول …
  مغدورلرڭ یانندە ، امیدلر كسیلسە دە ؛
  حلف الفضوله ویردی اوموز جاهلیەدە …
  بر آینەدر او یوز ، باقانڭ حالی اوردە هپ :
  صدیق باقینجە مست ایكن ، عفریت ابو لهب ! . .
  دائم صبرلی ، هپ متبسم او چهرە باق :
  آلنندە بر طمار قباریر چیگننیرسە حق .
  صوڭسز محبتندە ، نظام وار شیمارتماز ،
  رحمتدر عالمینە ، طوغورماز فقط مرض …
  الله ایچون سور ینە الله ایچون قیزار ،
  مظلومە كور طوزاقلری غیرت ایدوب بوزار …
  دنیایە حقڭ ایلچیسی ، اسلام قوماندانی ،
  اوندن آلیر جسارتی اللهڭ آرسلانی …
  تنبل و عاجز اولمامق ، اللهدن آرزوسی ،
  مانع می ذروە اولمەیە انگین تواضعسی ؟ ! .
  تالی ، او شاهی طوغری تلقی گرك بزە ،
  لازم یانیق گوڭل و مظفر یورك بزە …